તાપી જિલ્લામાં આવેલ ઉકાઈ ડેમનું જળસ્તર  દિન પ્રતિદિન ઘટી રહ્યું છે, હાલ ડેમમાં લાઈવ સ્ટોરેજ 10.82 % જેટલો બચ્યો છે, જે ગત વર્ષની સરખામણીમાં અડધો જ છે, અને આ બચેલ પાણી 15 જુલાઈ સુધી પીવાના પાણીની જરૂરિયાતને જ સંતોષી શકશે તેમ અધિકારીઓ જણાવી રહ્યા છે, ઉલ્લેખનીય છે કે ઉકાઈ ડમ માંથી હાલ પીવાના પાણી સાથે સિંચાઈ માટે પાણી અપાઈ રહ્યું છે, સિંચાઈનું પાણી થોડા દિવસો બાદ બંધ કરી દેવાશે જેને લઈ ખેડૂતોના માથે ચિંતાના વાદળો છવાયા છે.